
Introducere 


Gândurile cuprinse în această carte sunt cele după care am încercat să-mi trăiesc întreaga viaţă. Ele 
sunt fructul experienţei, nu al învăţării din livresc. Reprezintă lecţii învăţate uneori cu tristeţe, cu 
dezamăgire, cu durere, alteori cu fiorii descoperirii noului şi al bucuriei crescânde. Uneori am citat 
cuvintele înţelepte ale mentorului meu spiritual, deoarece trebuie să spun şi că această carte nu ar fi 
putut fi scrisă dacă nu ar fi existat călăuzirea pe care am primit-o din partea lui. 

Este atins un număr de cincizeci şi două de subiecte fundamentale. Prin urmare, ele pot fi folosite 
pentru fiecare săptămână a anului. Dar, din nou, poţi medita asupra aspectelor care ţi se par a fi cele 
mai pline de semnificaţii pentru tine, revenind la ele în momentele în care ai mai mare nevoie. 


Afirmaţii pentru autovindecare 

Afirmaţia reprezintă formularea unui adevăr pe care încerci să ţi-1 însuşeşti în viaţă. S-a spus că 
suntem ceea ce mâncăm. Ar fi mai adevărat să spun: “Suntem ceea ce gândim.” Pentru că minţile 
noastre exprimă şi, de asemenea, influenţează realitatea a ceea ce suntem, mult mai mult decât o fac 
trupurile noastre. Gândurile noastre ne influenţează, într-o mare măsură, până şi starea de sănătate 
fizică. 

Nici un mare progres în viaţa nu se produce întâmplător. Sportivul trebuie să exerseze îndelung 
pentru a stăpâni tehnicile de care are nevoie: aruncarea mingii, coborârea pe schiuri pe o pantă dificilă, 
saltul la o distanţă cât mai mare. Iar pianistul trebuie să muncească cel puţin la fel de mult pentru a 



ajunge la stăpânirea mişcărilor degetelor sale, pentru a putea interpreta cu uşurinţă cele mai complexe 
pasaje muzicale. 

Şi viaţa este o artă. Din nefericire, este o artă căreia mulţi oameni îi dedică prea puţină energie. 
Oamenii iau viaţa aşa cum este şi se tot întreabă de ce lucrurile se încăpăţânează să meargă prost. 

Gândurile sunt lucruri. Cuvintele, care sunt gânduri cristalizate, au o putere incomensurabilă, mai 
ales dacă le rostim concentrându-ne. Simplul fapt că te gândeşti la oboseală îţi poate submina energia, 
întărind acest gând prin cuvinte, “sunt extenuat”, defineşti şi prin aceasta conferi forţa gândului 
respectiv. 

Este valabil şi invers. Dacă te simţi obosit dar, brusc, atenţia îţi este captată de ceva, oboseala va 
dispărea cu totul! “Eşti” ceea ce gândeşti. Dacă, în plus faţă de acest interes brusc, îl şi verbalizezi prin 
cuvintele “mă simt minunat”, este posibil să descoperi că, în afara faptului de a te simţi doar cu puţin 
mai bine, te simţi, de fapt, ca şi cum ai fi dobândit o nouă definiţie a propriei persoane. 

Atât de multe din eşecurile din viaţa noastră - legate de stăpânirea unei limbi străine, de încercările 
de a relaţiona cu ceilalţi, de a face aşa cum trebuie tot ceea ce ne propunem - se datoresc numai 
gândului că ceea ce vrem să facem este un lucru complet străin nouă. 

Pe de altă parte, multe dintre succesele din viaţa noastră sunt rezultatul acceptării noului ca 
aparţinându-ne. Limba franceză, de exemplu, poate fi învăţată mult mai uşor de către cel care se lasă 
pătruns de gândul “sunt francez”, decât de cel care îşi spune (cum fac, adeseori, elevii la oră) “oamenii 
ăştia vorbesc “ciudat”!” 

Dificultatea rezidă în faptul că obiceiurile noastre sunt înrădăcinate adânc în subconştient. Prin 
urmare, chiar şi atunci când încercam să le schimbăm, ne trezim traşi înapoi în mod repetat şi chiar 
împotriva voinţei noastre, potrivit vechilor obiceiuri. 

Pe de altă parte, afirmaţiile, atunci când sunt repetate într-o stare de concentrare profundă iar, apoi, 
ajung în subconştient, ne pot schimba la nişte niveluri ale minţii asupra cărora majoritatea noastră are 
un control conştient redus. 

Suntem ceea ce gândim. însă suntem şi mult mai mult decât ceea ce gândim în mod conştient. 
Suntem multitudinea infinită de tipare conflictuale de sentimente, obiceiuri şi reacţii pe care le-am 
acumulat de-a lungul unei întregi vieţi - fără nici o exagerare, pe parcursul întregii noastre vieţi - în 
subconştientul minţii noastre. Pentru a ne vindeca, trebuie să punem ordine şi în aceste conflicte 
interioare. 

Nu este suficient, pe de altă parte, nici să afirmăm schimbarea la nivelurile conştient şi subconştient. 
Pentru că suntem parte a unei realităţi cu mult mai ample, cu care trebuie, de asemenea, să trăim în 
armonie. în spatele minţii noastre omeneşti se afla conştiinţa divină. 

Atunci când încercam să ne transformăm numai prin efortul propriu, ne limităm potenţialul de 
vindecare şi de dezvoltare. Afirmaţia trebuie să fie ridicată de la nivelul închis în sine al minţii la 
nivelul realităţii superioare a superconştiinţei. 

A te vindeca înseamnă a te “descotorosi de imperfecţiuni”. A fi perfect înseamnă a oferi expresie 
superconştiinţei surse - creativităţii şi a soluţiilor. Prin urmare, în folosirea afirmaţiilor, ne concentrăm 
asupra proprietăţilor pozitive care reprezintă soluţia pentru boala şi imperfecţiunile noastre. 

Superconştiinţa este acel nivel al conştiinţei care este adeseori descris drept Eul superior. Acesta este 
nivelul de la care vin, de exemplu, marile inspiraţii. Prin intermediul superconştiinţei se pogoară 
asupra noastră călăuzirea divină şi adevărata tămăduire. în absenţa unei aderări la superconştiinţă, 
afirmaţiile, asemenea oricărei alte încercări de ridicare a eului, limitate la condiţia umană, nu aduc 
decât beneficii temporare. 

Afirmaţiile trebuie repetate într-un asemenea mod încât să înalţe conştiinţa către superconştiinţa. 
Afirmaţiile pot atinge acest obiectiv atunci când le repetăm într-o stare de profundă concentrare, în 
sălaşul conştiinţei divine din corpul omenesc, în centrul lui Hristos, care este un punct de pe frunte, 
situat exact între sprâncene. 

Repetă afirmaţiile din această carte mai întâi cu glas tare, pentru a mobiliza întreaga atenţie a minţii 
conştiente. Pe urmă, repetă-le în tăcere, pentru a-ţi însuşi mai profund semnificaţia cuvintelor. 



Apoi, rosteşte-le în şoaptă, purtându-le semnificaţiile în subconştient. Repetă-le din nou, în tăcere, 
pentru a-ţi adânci însuşirea lor la nivelul subconştientului. în cele din urmă, pe măsură înălţării 
aspiraţiilor, repetă-le în centrul lui Hristos. 

La fiecare nivel, repetă-le de mai multe ori, lasă-te pătruns tot mai profund de semnificaţiile lor. 

Prin afirmarea repetată, îţi întăreşti şi, ulterior, îţi spiritualizezi conştientizarea oricărei calităţi pe 
care vrei să ţi-o dezvolţi. 

Afirmaţiile reprezintă doar primul pas pe calea autovindecării. Trebuie să ne îndeplinim menirea 
omenească. Fără puterea veniă de la Dumnezeu, eforturile noastre sunt, de-a pururea, în zadar. Cu alte 
cuvinte, afirmaţiile trebuie să se încheie prin rugăciune. 

De ce să te rogi de-abia după ce ai repetat afirmaţiile? De ce nu înainte? Cu siguranţă, rugăciunile 
sunt întotdeauna folositoare. însă, dacă este rostită în absenţa unei conştiinţe afirmative, rugăciunea 
poate să fie slabă şi săracă: o pledoarie pentru ca Dumnezeu să facă, El singur, totul, fără participarea 
activă a omului. Rugăciunea eficienta nu este niciodată pasivă. Ea este încărcată de credinţă şi ajunge 
la maturitate printr-o atitudine afirmativa. 

Pentru a-ţi aprofunda nouă calitate, la început îţi este de ajutor să o afirmi, urmând apoi succesiunea 
pe care am descris-o. Pe urmă, însă, înalţă această afirmaţie printr-o rugăciune plină de iubire câte 
Dumnezeu. 

în acest moment al celei mai profunde şi mai afirmative armonizări cu Dumnezeu, El ne ajută cel 
mai mult. Prin armonizarea cu divinitatea, rezistenţa pe care o opunem devine minimă, iar cooperarea 
noastră cu mila lui Dumnezeu este complet deschisă, plină de disponibilitate şi conştientă faţă de 
superconştient. 



1. Succesul 


Adevăratul succes înseamnă transcendentă. 

înseamnă să găsim ceea e ne dorim cu adevărat, ceea ce înseamnă nu obiecte, ci pacea lăuntrică, 
înţelegerea de sine şi, mai presus de toate, bucuria Lui Dumnezeu. 

Succesul exterior înseamnă, de asemenea, transcendenţă. înseamnă ridicarea deasupra împlinirilor 
trecute pentru a ajunge la noi niveluri de realizare. 

Succesul poate să însemne şi acceptarea eşecurilor, când o asemnea acceptare ne ajută să depăşim o 
ambiţie falsă. Mai mult de-atât, orice eşec poate să fie o treaptă către cea mai mare realizare. 

Succesul nu trebuie să fie măsurat prin lucrurile realizate, ci prin înţelegerea şi abilităţile noastre 
crescânde şi prin apropierea tot mai mare de Dumnezeu. 

Afirmaţie 

Las în urma mea şi eşecurile şi împlinirile. 

Ceea ce voi face astăzi va crea un viitor nou şi mai bun, plin de bucurie interioară. 

Rugăciune 

Tu, Creator al galaxiilor şi al nenumăratelor, sclipitoarelor stele, însăşi puterea Universului este a Ta! 
Fie că eu să reflect această putere în oglinda măruntă a vieţii şi conştiinţei mele. 



2. Dragostea 


Descoperi dragostea nu fiind iubit, ci iubind. 

Nu putem cunoaşte vreodată dragostea dacă încercăm să-i facem pe alţii să fie atraşi de noi; după cum 
nu o putem descoperi nici concentrându-ne dragostea asupra lor. Pentru că dragostea este infinită; nu 
ne aparţine niciodată, ca să o putem crea. 


Cu cât uităm mai mult de noi înşine dăruindu-ne celorlalţi, cu atât mai bine putem înţelege ce este cu 
adevărat dragostea. Şi, cu cât iubim mai mult, ca o canalizare a dragostei Lui Dumnezeu, cu atât mai 
bine putem înţelege că dragostea Lui este unica dragoste din întregul univers. 


Afirmaţie 

Ii voi iubi pe ceilalţi ca şi cum ar fi prelungiri ale eului meu şi ele dragostei pe care o simt venindu-mi 
de la Dumnezeu. 

Rugăciune 

Tu, Cel infinit, fă-mă să fiu un canal pentru dragostea Ta! Prin mine, sădeşte seminţele dragostei în 
inimile pustii de pretutindeni. 



3. Fericirea 


Fericirea este o atitudine a minţii, născută din simpla hotărâre de a fi fericit, indiferent de împrejurările 
externe. Fericirea nu rezidă în lucruri, nici în realizările exterioare. Este aurul naturii noastre interioare, 
îngropat sub rutina dorinţelor exterioare ale simţurilor. 

Atunci când ştii că nimic din afara ta nu te poate afecta - nici o dezamăgire, nici un eşec, nici un fel de 
neînţelegere cu ceilalţi -, ştii că ai reuşit să găseşti adevărata fericire. 

Fii hotărât să păstrezi aceasta flacăra aprinsă pentru totdeauna în inima ta. 


Afirmaţie 

Jur ca de astăzi înainte să fiu fericit în orice împrejurare. VIN din bucuria Lui Dumnezeu. SUNT 
bucuria Lui Dumnezeu. 

Rugăciune 

Tu, Domn al bucuriei, umple-mă cu o fericire fără margini. Pentru că sunt copilul Tău, făcut după 
imaginea Ta plină de iubire. După cum Tu eşti bucurie şi eu, în sufletul meu, sunt la fel. 



4. Energia 


Energia este a noastră nu atunci când ne adunam puterile, ci atunci când o dedicăm de bună voie, cu 
bucurie, realizării lucrurilor în care credem cu convingere. 

Credinţa si energia merg mană în mână. Daca ai credinţă în ceea ce faci, poţi să muţi munţii din loc. 
Energia este cu atât mai mare cu cât cauza ta este mai dreaptă. Cu cât este mai mare credinţa, cu atât 
mai mare este si puterea voinţei. Si cu cât mai mare este puterea voinţei, cu atât mai mare este fluxul 
de energie care te străbate. 


Afirmaţie 

Am înăuntrul meu energia pentru a realiza tot ceea ce vreau să fac. In spatele fiecărei acţiuni a mea se 
află puterea fără margini a Lui Dumnezeu. 


Rugăciune 

Energie Cosmică, vitalizează toate celulele corpului meu; încarcă-mi mintea cu inspiraţie fără limite; 
umple-mi sufletul cu bucuria Ta nesfârşită. 



5. împărtăşirea 


Adevărata fericire rezidă nu în faptul de a poseda, ci în a împărtăşi cu alţii ceea ce ai tu. Astfel se 
dezvoltă sentimentul identităţii proprii, pe măsură ce înveţi să trăieşti şi să te bucuri de un sentiment tot 
mai puternic al realităţii. 

Oamenii care împărtăşesc de bună voie cu ceilalţi se simt constant scăldaţi de un izvor interior de 
fericire. 

împărtăşirea este poarta prin care sufletul scapă de închisoarea preocupării de sine. Este una din cele 
mai curate cai către Dumnezeu. 


Afirmaţie 

Ceea ce le dau celorlalţi nu risipesc, pentru că, în realitatea mea cea mare, rămâne totdeauna al meu. 
Sunt fericit prin fericirea tuturor! 

Rugăciune 

Tu, Cel Infinit, care împărtăşeşti, învaţă-mă să-mi găsesc fericirea prin ceilalţi. 



6. Munca 


Munca trebuie făcută cu o atitudine creativă - niciodată în scopul unui câştig egoist, ci pentru şansa 
de a avea o lume mai bună pe care ne-o oferă. 

Cei care muncesc cu gândul la răsplata trăiesc în viitor; îşi pierd obiceiul de a trăi aici şi acum, 
singurul loc unde poate fi găsită fericirea adevărată. 

Munca trebuie să fie făcută întotdeauna cât mai bine cu putinţă - nu din autoamăgire, ci în semn de 
mulţumire pentru darul vieţii, luminii soarelui, apei şi aerului - şi în semn de mulţumire pentru puterea 
data nouă de Dumnezeu pentru a le fi de folos semenilor noştri. 


Afirmaţie 


Voi munci gândindu-mă la Tine, Doamne, Dumnezeule. Ţie îţi închin ce este mai bun în mine. 


Rugăciune 


Doamne, Dumnezeule, Preaiubit, care ai creat atât de minunat munţii înalţi, înzăpeziţi, râurile în 
matca lor, florile colorate şi parfumate, oceanele întinse şi unduitoare şi stelele depărtate şi 
strălucitoare: arată-Ţi prin mine bucuria Ta perfectă. 



7. Siguranţa 


Omul se străduieşte toată viaţa să strângă averi, să-şi asigure proprietăţile împotriva pierderii şi 
sănătatea împotriva devastării bolilor. îşi întemeiază credinţa pe măsuri exterioare şi nu vede că o 
asemenea credinţa este ca şi cum i-ai cere valului să nu se mişte! 

Siguranţa este numai a aceluia care îşi pune credinţa numai în Dumnezeu. Cel mai practic dintre 
oameni este acela care îşi dă viaţa Lui Dumnezeu, rugându-se: “Siguranţa mea îţi aparţine Ţie, 
Doamne, Dumnezeule.” Asta nu înseamnă că nu ar trebui să fim conştienţi. însă, după ce ne dăm toată 
silinţa, grija trebuie să o lăsăm în seama Lui Dumnezeu! 


Afirmaţie 

Trăiesc în sălaşul prezenţei interioare a Lui Dumnezeu. Nimeni şi nimic nu poate trece prin zidurile 
acestea ca să-mi facă vreun rău. 


Rugăciune 

Primesc, Doamne, Dumnezeule, tot ceea ce vine la mine, ca venind din mâinile Tale. Ştiu că îmi vine 
cu binecuvântare, pentru că al Tău sunt, aşa cum Tu eşti de-a a pururea al meu. 



8. Mulţumirea sufletească 


Se spune că mulţumirea sufletească este virtutea supremă. Mulţumirea sufletească înseamnă să 
trăieşti din plin ceea ce este bun din fiecare moment. Mai presus de orice, înseamnă să trăieşti în urma 
momentului prezent, în acel Acum Etern. 

Cât de mult pierd în viaţă oamenii care îşi doresc permanent ca lucrurile să fie altfel decât sunt! Care 
se plâng fără încetare şi care îşi spun că lumea le datorează cu mult mai puţin decât le dă! 

Trebuie să zâmbim înlăuntrul nostru cu Dumnezeu, ştiind că viaţa este visul Său. Mulţumirea 
sufletească este calea cea mai sigură de a obţine tot ceea ce este mai bun din fiecare împrejurare. 


Afirmaţie 


Prin cele mai puternice furtuni ale vieţii, sunt mulţumit, pentru că am în inima pacea Lui Dumnezeu. 
Rugăciune 

Doamne, Dumnezeule, cum Tu trăieşti de-a pururea împăcat cu Tine însuţi, ajută-mă şi pe mine să 
trăiesc, de-a pururea, cu mulţumirea în suflet că pot fi vrednic să trăiesc în bucuria Ta 



9. Devotamentul 


Niciodată nu poţi să ajungi la un final fericit fără devotament. Niciodată nu poţi să obţii un succes 
adevărat dacă nu sunt implicate sentimente din inimă. însăşi puterea voinţei este o combinaţie de 
energie şi sentimente, îndreptate în sensul realizării. 

în căutarea Lui Dumnezeu, dezvăluirea dragostei naturale din inimă, sub forma devotamentului 
profund, este principala cerinţă a succesului. în lipsa devotamentului, nu poate să fie întreprins nici 
măcar un singur pas către El. Devotamentul nu este un sentiment: este dorinţa profundă de a fi una cu 
Dumnezeu şi de a cunoaşte singura realitate care există. 


Afirmaţie 

Cu sabia devotamentului tai funiile inimii care mă leagă de iluzii. Cu cea mai profundă dragoste îmi 
pun inima la picioarele Omniprezenţei. 


Rugăciune 

Tată Preaiubit, Mamă, Dumnezeule: sunt al Tău cu totul! Alţii să Te caute sau să nu Te caute; nu 
contează pentru dragostea mea pentru Tine. Prin toate încercările vieţii, rugăciunea mea este una: 
dezvăluie-Te mie! 



10. Iertarea 


Iertarea este sabia victoriei! Când îi iertăm pe aceia care încearcă să ne facă rău, îi lăsăm fără de 
însăşi puterea de a ne face rău. Mai mult chiar, dacă răspund cu iubire, îşi unesc forţele cu ale noastre 
şi, astfel, forţa noastră se dublează. 


însă iertarea nu trebuie dată pentru efectul pe care îl are asupra celorlalţi, ci pentru libertatea pe care 


o afirmă în inimile noastre. Nu permite ca vreo circumstanţă exterioară să-ţi condiţioneze fericire; 


interioară. Nu te mulţumi cu mulţumirea omului. Nu te mulţumi decât atunci când simţi în inima ta 
bucuria Lui Dumnezeu. 


Afirmaţie 

Tot ceea ce mi se întâmplă este spre binele meu. Primesc cu braţele deschise toate durerile şi le 
consider ocazii de a-mi lărgi înţelegerea. 

Rugăciune 

Doamne, Dumnezeule, atât de des durerile prin care am trecut prin viaţă m-au îndurerat! întăreşte- 
mi puterea de a iubi, să pot pune totul la picioarele Tale, Prietenul meu etern. 


1 1 . Puterea voinţei 


Puterea voinţei şi nu ideea vagă şi abstractă de noroc este secretul adevăratei împliniri. Puterea 
voinţei, la nivelurile subtile ale energiei, generează ceea ce pare num ai să fie noroc, atrăgând asupra 
noastră, ca un magnet, ocaziile. Puterea voinţei noastre este întărită de î nlăturarea din minţile noastre a 
tendinţei de a spune nu: obstrucţiile dubiilor, trândăviei şi ale fricii - da, chiar şi ale fricii de a avea 
succes! 

Puterea voinţei este cultivata prin perseverarea în împlinirea tuturor scopurilor pe care ţi le propui. 
Trebuie să se înceapă cu întreprinderi mici, iar pe urmă să se treacă la unele mari. Puterea infinită a 
voinţei vine din alăturarea redusei puteri omeneşti a voinţei la conştiinţa infinită, atotputernică, a Lui 
Dumnezeu. 


Afirmaţie 

Voinţa mea este să fac ceea ce este drept să fac. în lături, voi munţi care staţi în calea mea! Nimic 
nu-mi poate opri înaintarea! 

Rugăciune 

Tu, Putere Infinită, îmi voi folosi voinţa, dar călăuzeşte-mi Tu voinţa în tot ceea ce fac, să fie pe 
potriva voinţei Tale. 


12. Sănătatea 


Sănătatea înseamnă mai mult decât a nu fi bolnav! Este o stare radioasă a binelui interior. 

Bolile fizice pot fi vindecate de medicamente. Insă nici un medicament nu poate să inducă acea stare 
de energie fără limite care apare atunci când fiecare celulă a corpului cooperează cu mintea de 
bunăvoie, bucuroasă, în tot ceea ce caută să facă. 

O asemenea stare de bine radioasă apare după ce mintea a fost curăţată de orice umbră de 
nehotărâre, de frică, de dubiu; când ai învăţat să spui DA în viaţa şi când ai învăţat să iubeşti. 


Afirmaţie 

Celulele corpului meu îmi ascultă voinţa: dansează cu o vitalitate divină! Mă simt bine! Sunt un râu 
curgător de putere şi energie fără limite! 

Rugăciune 

Tu Puternică Sursă a tot ceea ce este drept şi bun, ajută-mă să văd puterea mea ca expresie a puterii 
Tale infinite. Ajută-mă să alung întunericul bolii: este de-a pururea străin luminii Tale! 



13. Autocontrolul 


Dacă un lac este făcut să se scurgă prin prea multe pâraie, seacă în curând. La fel, dacă energiile din 
inima unui om se împart în nenumărate torente de dorinţe, omul este secat, în cele din urmă, de însăşi 
puterea de a simţi. Sătul de plăceri, devine uscat, blazat şi indiferent până şi la cele mai mari minuni. 

Senzualul îşi imaginează că, renunţând la plăceri, ar renunţa la fericire. Dar, de fapt, cu cât omul îşi 
înfrânează mai mult simţurile şi învaţă să trăiască împăcat cu eul său interior, cu atât mai mult 
descoperă că străluceşte de fericire, sănătate şi de o senzaţie radioasă de libertate şi bine. 


Afirmaţie 

Sunt puternic prin mine. Sunt întreg cu eul meu. Bucuria şi perfecţiunea universului aşteaptă să fie 
descoperite în însăşi fiinţa mea lăuntrică! 

Rugăciune 

Nu tânjesc după nimic din ce-mi poate oferi lumea, Doamne, Dumnezeule. Tu, Infinită Perfecţiune, 
fă- mă una cu Tine! 



14. Răbdarea 


“Răbdarea”, după cum bine s-a spus, “este calea cea mai scurtă până la Dumnezeu”. Pentru a-ţi 
armoniza inima cu ritmurile Eternităţii, trebuie ca, mai întâi, să te armonizezi la ritmurile prelungi ale 
vieţii. Nu trebuie să-i permiţi minţii tale să se lase absorbită de micile încreţituri de la suprafaţa mării. 


Răbdarea înseamnă, de asemenea, adaptarea la orice este viaţa, în loc să-ţi doreşti să fie cu totul 
altceva. Răbdarea este o condiţie obligatorie pentru orice fel de succes. Pentru că, atunci când avem 


de-a face cu lucrurile aşa cum sunt ele, le putem schimba în orice altceva am vrea noi să fie. 


Afirmaţie 


Nu sunt nici o încreţitură pe suprafaţa mării şi încă nici un val la ţărm; sunt vasta adâncime a 
oceanului, neatinsă de furtunile puternice de la suprafaţă, neatinsă de vreo schimbare superficială. 


Rugăciune 

îndelung Te-am chemat, Doamne, Dumnezeule, dar Tu nu mi-ai răspuns. Cât amar de vreme mi-ai 
îndurat nestatornicia! în viaţa aceasta, o Doamne, şi toată eternitatea, de va trebui, Te voi chema 
mereu! 


15. Entuziasmul 


Entuziasmul este spiritul bucuriei canalizate prin puterea voinţei Dacă vrem să cunoaştem bucuria, 
trebuie să trăim mereu aşteptându-ne la ea. Nici măcar o fericire vremelnică nu le poate fi cunoscută 
celor care o cer posaci sau care ostenesc pentru ea cu ochii în pământ Pentru a câştiga fericirea, trebuie 
să osteneşti cu fericirea. Pentru a ajunge la bucuria divină, trebuie să fii profund entuziast în tot ceea ce 
faci! 


Niciodată nu presupune Niciodată nu înlătura acel sentiment subtil de îndoială care însoţeşte 
entuziasmul fals, provocat de emoţii. 

Afirmaţie 

în tot ceea ce fac, entuziasmul meu se avântă să îmbrăţişeze infinitul! 

Rugăciune 

O, Extaz Perfect! Călăuzeşte-mă să te exprim pe Tine prin toate simţămintele mele. Fie ca 
entuziasmul meu să fie calea pentru bucuria Ta! 


16. Bunăvoinţa 

Bunăvoinţa trebuie să fie cultivată în mod deliberat. Este o stare de spirit şi nu depinde de condiţiile 
exterioare. 

Majoritatea oamenilor sunt binevoitori sau răuvoitori în funcţie de lucrurile pe care le plac sau nu. 
Acest obicei tinde să creeze o predilecţie pentru reavoinţă, care treptat devine cronica şi atrage eşecul 
cronic. 


Nu aştepta ca împrejurări favorabile să trezească bunăvoinţa în tine. Antrenează-te în atitudinea de a 
spune DA vieţii! Adeseori, fie şi numai prin această atitudine, vei descoperi că succesul soseşte, pe 
neaşteptate, la uşa ta! 


Afirmaţie 

întâmpin cu braţele deschise tot ceea ce-mi iese în cale, ca prilej pentru a-mi continua dezvoltarea. 
Rugăciune 

Doamne, Dumnezeule, ajută-mă să înfrâng atracţia satanică a reavoinţei! Cu cât îmbrăţişez viaţa mai 
strâns în numele Tău, cu atât mai mult îţi simt bucuria. 


17. Smerenia 


Smerenia nu înseamnă înjosire; înseamnă capacitatea de a te uita pe tine însuţi. înseamnă să ştii că 


numai Dumnezeu Unicul este Cel Care Face. înseamnă realizarea faptului că nimic din această lume 
înşelătoare a aparenţelor nu este atât de important, cu excepţia lucrurilor care ne apropie mai mult de 
Dumnezeu. 


Nu -ţi spune niciodată că eşti păcătos sau slab, sau incompetent, sau leneş, decât în condiţiile în care 
o asemenea afirmaţie te poate ajuta să te supui bucuros puterii lui Dumnezeu. Apoi, TRĂIEŞTE prin 
această putere! Nu purta niciodată masca falsei smerenii. Smerenia înseamnă acceptarea de sine şi 
onestitatea faţă de tine însuţi. Ai dreptul să accezi la orice putere dacă o cauţi în Infinit şi dacă nu 
nutreşti niciodată gândul că aceasta ar rezida în fiinţa ta nevolnică. 

Afirmaţie 

Trăiesc prin puterea Ta, Doamne, Dumnezeule. Ceea ce am este de-a pururea al Tău - de-a pururea 
al Tău! 

Rugăciune 

Tu eşti Cel Ce Face, Doamne, Dumnezeule, nu eu. Arată-Ţi perfecţiunea prin mine, care mă 
străduiesc tot mai dornic să trăiesc în lumina Ta! ! 


18. Curajul 


Există trei feluri de curaj omenesc: orb, pasiv şi dinamic. Curajul orb nu ţine seama de costuri până 
în momentul în care e pus faţă-in-faţă, cu groaza, cu consecinţele. Curajul pasiv este puterea voinţei de 
adaptare la realitate, indiferent care ar fi aceasta. Curajul dinamic este puterea voinţei de a accepta 
realitatea propriilor fapte. 

Există şi un al patrulea tip de curaj: nu omenesc ci divin. Curajul divin provine din a trăi conştient 
de prezenţa lui Dumnezeu înlăuntrul tău şi din înţelegerea faptului că El reprezintă singura Realitate. 
Trăieşte mai mult în El, pentru că nimeni şi nimic nu poate să atingă ceea ce eşti tu de fapt. 

Afirmaţie 

Trăiesc apărat de Infinita Lumina a lui Dumnezeu. Câtă vreme rămân în sânul ei, nimic şi nimeni nu 
îmi poate face vreun rău. 

Rugăciune 

La Tine caut puterea, Doamne, Dumnezeule. Ţine-mă aproape în braţele tale de dragoste. Pe urmă, 
indiferent ce se a petrece în viaţa mea, voi accepta bucuros. 



19. Slujirea 


Slujirea înnobilează. Este un mijloc de a ne oferi nimicnicia noastră omenească marii Realităţi care 
este Dumnezeu. 


Slujirea nu trebuie făcută cu gândul că eşti doar în slujba oamenilor. Trebuie să fie făcută în spiritul 
conştiinţei lăuntrice ca Dumnezeu sălăşluieşte în toate fiinţele. Când îi slujim pe ceilalţi în acest spirit, 
descoperim că, chiar spiritele noastre se eliberează de egoism. Iar atunci ne inundă pacea, prin 
realizarea faptului că nu există nimeni cu care trebuie să concurezi. 

Ce bucurie, să ştim că îi aparţinem lui Dumnezeu! 

Afirmaţie 

îl voi sluji pe Dumnezeu prin ceilalţi, iar prin slujirea Lui mă voi elibera de stăpânirea egoului. Sunt 
liber, în Dumnezeu! în Dumnezeu, sunt liber! 

Rugăciune 

Tot ceea ce fac, Doamne, Dumnezeule, fac din dragoste pentru Tine. Acceptă florile slujirii mele, pe 
care le pun pe altarul Omniprezenţei Tale. 



20. Venitul 


Banii trebuie consideraţi că un flux de energie, nu ca un lucru care poate fi adunat. Pentru că, atunci 
când banii sunt trataţi ca o realitate materială, îţi blochează fluxul creativ. 

Banii, asemenea materiei, reprezintă doar energie îngheţată. Energia este cea care creează materia. 
Energia mişcă, schimba şi dezvolta permanent materia. Materia, neatinsă de energie este inertă. 

Dacă ai nevoie să-ţi măreşti venitul, trebuie să ştii că energia pe care o dezvolţi este mult mai 
importantă decât schemele respective de câştig. Energia va atrage oportunitatea. Reincarcă-te cu 
energie din Sursa cosmică şi, indiferent care este venitul de care ai nevoie, acesta va veni la tine. 

Afirmaţie 

Tezaurul Infinitului îmi aparţine, pentru că bogăţia din el este energia, iar eu sunt energie! 

Rugăciune 

Tu, Puternic Izvor de Lumină Infinită, din care sunt zămislite nenumărate galaxii: lasă-mă să-mi spăl 
ambiţiile omeneşti în apele Tale. Lasă-mă să mă îmbăiez în vâltoarea radioasă a energiei Tale. Tu eşti 
bogăţia mea; Tu, bogăţia mea; Tu, Siguranţa mea! 



2 1 . Bunătatea 


Când poţi considera toate fiinţele umane ca fiind membrii propriei tale familii lărgite - fraţii şi 
surorile, mamele, taţii şi copiii -, atunci vei descoperi că, oriunde te-ai duce, dragostea te aşteaptă, te 
aşteaptă cu braţele deschise! Dumnezeu este acela care priveşte în urmă la tine, când îl vezi pe El în 
toate! 

Bunătatea înseamnă recunoaşterea faptului că toate sunt, cu adevărat, ale noastre. Bunătatea nu vine 
din a lua seama la ceea ce cred alţii despre noi. Vine din simpla înţelegere a faptului că bunătatea îşi 
este sie înseşi recompensa, că merită să le-o arăţi celorlalţi, datorită izvorului nesecat de bunătate din 
noi înşine. Pentru cei care manifestă o simpatie întinsă, însuşi universul le este căminul. 

Afirmaţie 

întreaga lume este casa mea, iar rasa umană familia mea. Cu bunătatea lui Dumnezeu îi voi 
îmbrăţişa pe toţi oamenii. 

Rugăciune 

Mama Sfântă, ajută-mă să înţeleg că prin bunătate faţă de alţii nu doar atrag bunătatea lor, ci şi 
bunătatea Ta. Fă-mă să le arăt întotdeauna bunătate celorlalţi. Fie că bunătatea mea să fie calea 
dragostei Tale lipsite de egoism. 


22. Sinceritatea 


Sinceritatea nu înseamnă afirmarea caustică a unor lucruri neplăcute şi a unor opinii care nu flatează 


Asemenea afirmaţii sunt de regulă născute din mândrie. însă sinceritatea este efortul de a vedea 
întotdeauna divinul din spatele aparenţelor. Este efortul de a exprima întotdeauna acel aspect al 
adevărului care se poate dovedi cel mai benefic. 


Sinceritatea, aplicată nouă înşine, înseamnă să nu ne ascundem în spatele unor justificări flatante; 
înseamnă să vedem cu onestitate motivele reale care stau la baza tuturor lucrurilor pe care le facem şi 
să nu ne ferim de realităţile neplăcute dinlăuntrul nostru. Sinceritatea înseamnă să vezi lucrurile aşa 
cum sunt ele în realitate, însă căutând mai în profunzime modurile de a îmbunătăţi aceste realităţi. 


Afirmaţie 

Un lucru care pur şi simplu este; nu îl pot schimba doar pentru că aş vrea. Fără teamă, prin urmare, 
accept adevărul, ştiind că, în miezul fiecărui lucru, adevărul lui Dumnezeu este întotdeauna bun. 

Rugăciune 

Tată Ceresc, nu mă voi teme de adevăr, pentru că ştiu că adevărul vine de la Tine. Ajută-mă să-Ţi 
văd, dincolo de toate aparenţele, privirea zâmbitoare şi plină de compasiune. 


23. Introspecţia 

Adeseori, oamenii se amăgesc pe ei înşişi cu raţionalizări simpliste: “poate că nu am fost atât de bun 
pe cât aş fi putut să fiu - îşi spun ei dar nu ai fi făcut şi tu la fel, dacă te-ar fi tratat intr-un asemenea 
mod? Nu este vina mea. El a greşit.” Astfel, vina pentru orice greşeală este pusă la uşa vecinului. 

Introspecţie înseamnă să te vezi dintr-un centru al calmului interior, lipsit de orice predilecţie 
mentală, deschis la ceea ce poate fi în neregulă în privinţa ta - nici acuzându-te şi nici condamnându- 
te. Introspecţia înseamnă să te raportezi la ceea ce vezi în mintea supraconstientă şi să accepţi cu 
detaşare călăuzirea, atunci când vine. 

Afirmaţie 

Sunt ceea ce sunt; dorinţa nu mă poate schimba. Prin urmare, să-mi înfrunt greşelile cu gratitudine 
pentru că, numai înfruntându-le pot să fac ceva în privinţa lor şi le pot schimba. 

Rugăciune 

Nu mă laşa să mă înşel cu dorinţe, Doamne, Dumnezeule. învaţă-mă să văd dincolo de jocul 
gândurilor mele privirea Ta de-a pururea calmă, a înţelepciunii. 


24. Calmul 


Calmul este dobândit pe deplin atunci când valul vieţii este absorbit de marea cosmică, în extazul 
divin. Şi în viaţa cotidiană putem obţine calmul într-o anumită măsură, păstrându-ne receptivitatea 
concentrată asupra Spiritului care se afla la baza tuturor circumstanţelor exterioare. 

Calmul vine cu hotărârea de a trăi permanent fericit momentul actual, renunţând la trecut şi fără a-ţi 
face griji din pricina viitorului, punându-ţi viata, cu încredere, în mâinile lui Dumnezeu şi ştiind că El 
stăpâneşte totul. Calmul vine odată cu non-ataşamentul - ştiind că nimic din lumea aceasta nu ne 
aparţine cu adevărat. 


Afirmaţie 

Cu toate că vânturile greutăţilor urlă în jurul meu, rămân de-a pururea calm în mijlocul furtunilor 
vieţii. 

Rugăciune 

Cu Tine alături, ştiu ca valurile greutăţilor nu mă pot doborî niciodată. Ţine-mă de mână, Doamne, 
Dumnezeule; nu-mi da niciodată drumul! 



25. Pacea lăuntrică 


Pacea lăuntrică nu este rezultatul banilor din bancă, ci al rugăciunilor şi meditaţiei. Cu cât intri mai 
mult în contact cu Dumnezeu prin meditaţie, cu atât mai mult simţi aşternându-se asupra ta, ca un val, 
pacea lăuntrică, răcorindu-ţi trupul, calmându-ţi neliniştirile şi atingându-ţi nervii cu plăceri permanent 
noi. Pacea este asemenea unei cascade lipsite de greutate, care spală toate grijile şi conferă un 
sentiment nou, fericit, de încredere. 

Pacea lăuntrică este a aceluia care ştie că Dumnezeu este singurul lui Tezaur! 

Afirmaţie 

Din lacurile de pace lăuntrică sorb apa sclipitoare a păcii Tale. 

Rugăciune 

Tot ceea ce am este al Tău, Doamne, Dumnezeule. Ajută-mă să Te cunosc ca Râul Păcii care curge 
liniştit peste nisipurile experienţelor vieţii mele. 



26. Non-ataşamentul 


Nimic nu ne aparţine. Nimeni nu ne aparţine. Mental, ar trebui să facem un rug din dragostea noastră 
pentru Dumnezeu şi să aruncăm în el orice ataşament, orice dorinţă, orice speranţă şi orice dezamăgire. 

îţi este de ajutor să-ţi examinezi mental inima în fiecare seară şi să o eliberezi de orice dorinţă. 
Smulge-ţi din inima toţi spinii oricărui nou ataşament pe care îl găseşti. Aruncă-i cu bucurie în focul 
devotamentului. 

Roagă-te cu ardoare lui Dumnezeu: “îmi distrug toate ataşamentele. Nu îmi aparţin, Doamne, 
Dumnezeule. Sunt liber întru Tine.” 

Afirmaţie 

Nimic din lume nu poate pune stăpânire pe mine! Sufletul meu, asemenea unui balon lipsit de 
greutate, se înalţă spre cer către libertatea eternă! 

Rugăciune 

îmi distrug orice ataşament. Nu îmi mai aparţin, Doamne, Dumnezeule. Sunt liber întru Tine! 


27. Consideraţia faţă de ceilalţi 

Consideraţia faţă de ceilalţi este una dintre caracteristicile unui spirit rafinat. Mulţi oameni aflaţi pe 
calea spirituală simt că, din moment ce au această cauză, împărăţia lui Dumnezeu şi, pentru că se 
străduiesc să-şi cultive un spirit al non-ataşamentului, nu mai contează cum se exprimă faţă de ceilalţi. 
Pe bună dreptate, lipsa lor de consideraţie reprezintă o afirmare a independenţei lor faţă de opiniile şi 
sentimentele celorlalţi. “Dacă Dumnezeu este mulţumit”, îşi spun în sinea lor, “ce mai contează 
nemulţumirea oamenilor?” 

Cu toate acestea, prin lipsa de bunătate nu-1 putem fi niciodată plăcuţi lui Dumnezeu, care este însăşi 
Bunătatea. Sensibilitatea faţă de ceilalţi este un mijloc de autodezvoltare. îţi găseşti cu adevărat 
libertatea în tine însuţi atunci când le poţi respecta celorlalţi realităţile, deoarece eşti împăcat pe deplin 
cu propria ta realitate. 

Afirmaţie 

Fiind sensibil la realităţile celorlalţi, sunt pregătit să percep adevărul, indiferent de veşmântul pe 
care îl poartă. 

Rugăciune 

Mamă Sfântă, mă închin Ţie în toate formele Tale, atât ignorante, cât şi înţelepte. Găsindu-te pe Tine 
în ele, fie să te pot păstra cu evlavie în Omniprezenţă! 


28. Discernământul 


La fel cum ştiinţa măsoară viteza relativă a oricărui obiect în funcţie de o singură constantă, viteza 
luminii, şi credinciosul judecă valoarea relativă a oricărei idei în funcţie de o singură constantă, 
Dumnezeu. Discernământul este limpede numai atunci când leagă totul de Absolutul Etern. Astfel, în 
vreme ce inteligenţa poate să se joace la nesfârşit cu ideile, discernământul întreabă: “Să fie aceasta 
înţelepciune? Să vină de la Dumnezeu?” 


Adevăratul discernământ nici măcar nu este produsul raţiunii. Este intuiţie sufletească. Raţiunea, 
chiar şi raportată la cele mai înalte puncte de referinţă, este nesigură în comparaţie cu inspiraţia venită 
de la superconştient. Pentru a discerne cu claritate, mai întâi meditează. Cere-i lui Dumnezeu să-ţi 
călăuzească înţelegerea. 


Afirmaţie 

Cu hotărâre îmi înăbuş capacităţile, pentru ca mintea să-mi fie deschisă la călăuziri înţelepte ale 
sufletului meu. 

Rugăciune 

Călăuzeşte-mă, Doamne, Dumnezeule, ca în toate lucrurile să vad voinţa Ta, pentru că ştiu că doar 
prin voinţa Ta toate lucrurile ajung la perfecţiune. 


29. Renunţarea 

Renunţarea înseamnă să întoarcem spatele lucrurilor neesenţiale, pentru a-i putea acorda întreaga 
atenţie lui Dumnezeu. Putem privi renunţarea ca o investiţie care, iniţial, poate să pară o pierdere, dar 
care cu timpul îi înmulţeşte de multe ori valoarea iniţială. Cel mai mic dar pe care i-L facem lui 
Dumnezeu ni se întoarce, cu binecuvântări divine, înmiit. Renunţarea nu înseamnă nimic mai puţin 
decât dăruirea lui Dumnezeu a propriei fiinţe. 

Renunţarea vine din inimă. Nu este vorba despre ceea ce porţi ori despre regulile exterioare pe care 
le aplici. Când renunţi la tot pentru Dumnezeu, păstrezi această renunţare ca pe un secret scump între 
tine şi El. Aşadar, toate dorinţele tale, toate năzuinţele tale îi sunt dedicate exclusiv Lui. 


Afirmaţie 

Resping farmecele ispititoare ale acestei lumi, cu baloanele ei irizate, gata să se spargă în orice 
moment. Uite unde zbor: deasupra munţilor înalţi. Sunt liber! Sunt liber! 

Rugăciune 

Doamne, Dumnezeule, ajută-mă să înţeleg că în nici o experienţă exterioară nu voi putea găsi 
împlinirea. Toate cele după care a tânjit inima mea mă aşteaptă întru Tine. 


30. Nevătămarea 


Nevătămarea este o regulă fundamentală în viaţa spirituală. Ea înseamnă în primul rând o atitudine a 
minţii. In exterior, nu poţi evita să provoci vătămări - de exemplu, insectelor zburătoare când mergi cu 
maşina. Răul pe care îl faci, pe de altă parte, dorindu-le râul altor persoane, le afectează nu numai pe 
acestea, ci mai ales pe tine însuţi. Din punct de vedere spiritual, o atitudine negativă te desparte de 
armonia unităţii cu viaţa. 

Nevătămarea, pe de altă parte, îmbracă această unitate şi este, la rândul ei, susţinută de ea. 
Nevătămarea este o forţă puternică pentru victorie, deoarece atrage cooperarea întregului univers, în 
care a face rău întâmpină o rezistenţă nesfârşită. 


Afirmaţie 

Le trimit ploaia binecuvântărilor tuturor celor ale căror inimi au nevoie de tămăduire şi care, până 
acum, au cunoscut numai ura. 


Rugăciune 

Mama Sfântă, când alţii încearcă să-mi facă rău, dă-mi înţelepciunea să văd că victoria sta în 
binecuvântarea lor, nu în răzbunare. Dacă răspund cu furie, eu pierd, chiar dacă a mea este victoria 
exterioară, pentru că înlăuntru eu voi fi rănit cu adevărat. Insă, dacă răspund cu binecuvântări 
loviturilor lor, voi rămâne de-a pururea în siguranţă între zidurile de neclintit ale păcii mele interioare. 



3 1 . Concentrarea 


Concentrarea este secretul succesului în orice întreprindere. în lipsa concentrării, gândurile, energia, 
inspiraţia, hotărârea - toate forţele tale interioare - se risipesc. Concentrarea reprezintă focalizarea 
calmă a întregii tale atenţii asupra scopului imediat următor. Concentrarea înseamnă mai mult decât 
efort mental: înseamnă canalizarea sentimentelor inimii tale, a credinţei tale şi a aspiraţiilor tale 
profunde spre orice ai face. în acest fel, până şi lucrurile mărunte ale vieţii pot ajunge pline de sens. 


Afirmaţie 

Orice aş face în viaţă, acord întreaga mea atenţie acestui lucru. Asemenea unui fascicul laser, ard 
toate problemele şi toate piedicile cu care mă confrunt! 

Rugăciune 

Ajută-mă să Te văd, Doamne, Dumnezeule, aşa cum te înfăţişează Scripturile:” cel mai Milostiv”. 
Ajută-mă să-mi concentrez asupra Ta privirea, dragostea, aspiraţiile, întreaga mea fiinţă. 


32. Extinderea propriei persoane 


Extinderea propriei persoane reprezintă esenţa tuturor aspiraţiilor. De ce căutăm să posedăm lucruri? 
Deoarece, prin achiziţionarea lor, credem că ne vom extinde stăpânirea. De ce căutam să învăţăm mai 
mult? Deoarece credem că, prin extinderea cunoştinţelor, ne extindem capacitatea de înţelegere. Şi de 
ce căutăm în permanenţă experienţe noi? Deoarece credem că, prin intermediul lor, ne vom extinde 
conştientizarea. Când întinzi o bucată de aluat, nu devine doar mai întins ci şi mai subţire. La fel de 
frecvent este cazul în care ne extindem mintea numai către exterior. Tinzând foarte departe în exterior, 


sacrificăm profunzimea vieţii noastre. 


Extinderea propriei persoane, la care întreaga viaţă aspiră este cea a spiritului: o extindere a 
compasiunii, a dragostei, a conştientizării, care vin din simţirea prezenţei lui Dumnezeu 
pretutindeni. 


Afirmaţie 

Mă simt pe mine însămi în paraiele curgătoare, în zborul păsărilor, în vântul şuierător de deasupra 
munţilor, în dansul fragil al florilor într-o adiere. Renunţând la eul meu mic şi egotic, mă extind 
pretutindeni cu marele Eu al sufletului meu! 


Rugăciune 


Slăvit Spirit din tot ceea ce există! Ajută-mă în nimicnicia mea să mă descopăr una cu tot ceea 
ce există! 





33. Generozitatea 


Majoritatea oamenilor consideră generozitatea simplul gest de a le oferi beneficii materiale 
celorlalţi. Cu toate acestea, mai important şi mai aducător de satisfacţii este un spirit generos: 
bunăvoinţa de a-1 lăsa pe celălalt să strălucească, chiar dacă aceasta înseamnă că tu însuţi să fii 
eclipsat; bucuria adusă de câştigul său, chiar dacă aceasta înseamnă o pierdere personală pentru tine 
însuţi; grija pentru siguranţă celuilalt, chiar dacă, printr-un accident, proprietatea ta a fost distrusă. 


Generozitatea înseamnă, mai presus de orice, recunoaşterea faptului că tot ceea ce avem şi 
suntem îi aparţine numai lui Dumnezeu şi că El este Cel care împarte totul după voia Lui. 


Afirmaţie 

Sunt fericit pentru norocul tuturor, chiar mai mult decât pentru al meu, pentru că în fericirea mea 
pentru ei rezidă libertatea lăuntrică. 

Rugăciune 

Tot ceea ce am şi ceea ce sunt îţi aparţine Ţie. Mama Sfântă, fă cu acestea după cum îţi este voia! 


34. Vioiciunea 


în viaţă există două curente: unul care te poartă în jos, către inconştient; celălalt te poartă în sus către 
conştientul cosmic. Primul este un impuls născut din senzaţia familiarităţii trecute. Viaţa, asemenea 
unui lotus, evoluează din tina conştiinţei inferioare către lumina conştiinţei divine. Subconştient, ne 
imaginăm pe noi înşine simţindu-ne confortabil în privinţa stadiilor pe care le-am traversat până acum, 
dar nu suntem întotdeauna prea pregătiţi pentru aventură continuării creşterii! 

Al doilea curent din viaţă este impulsul sufletului. Nu putem găsi fericirea întorcându-ne în tină. 
împlinirea rezidă numai în înălţarea către conştiinţa divină perfectă. Pentru a realiza aceasta, trebuie să 
fim vioi în tot ceea ce facem. Deoarece în fluxul conştientizării tot mai mari rezidă bucuria pe care o 
căutăm cu toţii. 


Afirmaţie 

Sunt treaz! Plin de energie! Entuziast! Acord întreaga mea vioiciune fiecărui lucru pe care îl fac, 
ştiind că în conştiinţa absolută îl voi găsi pe Dumnezeu. 

Rugăciune 

Lasă-mă să mă rog întotdeauna cu atenţie vioaie, trează prezenţei Tale care mă ascultă, ştiind că Tu 
îmi auzi şi cea mai slabă şoaptă a gândurilor! 


35. Inspiraţia 

Inspiraţia este de două feluri: redescoperirea sau rearanjarea gândurilor care există deja în 
subconştient şi apariţia bruscă a unor noi gânduri sau a unor noi intuiţii venite din superconştient. Fără 
îndoială, această inspiraţie superioară este mai de dorit decât cea inferioară, deoarece se bazează pe 
adevăr, nu pe imaginaţie. 

Pe de altă parte, nu este întotdeauna uşor să recunoşti care este deosebirea dintre inspiraţia inferioară 
şi cea superioară, mai ales când inspiraţia inferioară este însoţită de emoţii. Când apare inspiraţia, 
primeşte-o cu o dragoste calmă şi vezi dacă, neatinsă de emoţii, impulsul ei devine mai puternic sau 
mai slab. Dragostea este apa care hrăneşte adevărata inspiraţie. 


Afirmaţie 

îmi înalt gândurile către calmul lăuntric; în calm primesc inspiraţia de la Eul meu superior. 
Rugăciune 

O, Spiritule, Tu eşti adevărul. în Tine stă împlinirea fiecărei nevoi a mea. Inspiră-mă acum, 
Doamne, Dumnezeule! Arată-mi calea pe care trebuie să o urmez din cele multe care mi se 
deschid în faţă! 


36. Puterea 


Puterea este un atribut al lui Dumnezeu. Oamenii asociază adeseori cuvântul putere cu ambiţia fără 
scrupule şi cu dominaţia asupra celorlalţi. Insă puterea este greşit direcţionată dacă este exercitată 
asupra altora cu scopuri egoiste şi este greşit folosită dacă este exercitată fără grijă faţă de binele 
celorlalţi. înţeleasă aşa cum se cuvine, puterea este capacitatea de a ne stăpâni propriile energii mai 
presus de toate pentru propria noastră transcendenta, dar şi pentru binele celorlalţi. O astfel de putere 
este importantă pentru evoluţia spirituală. 

Mulţi oameni îşi imaginează că dezvoltarea spirituală se manifestă sub forma unui gen de 
amabilitate excesiv de dulce. însă sfinţii sunt oameni cu o enormă putere interioară, în faţa cărora 
adeseori ceilalţi tremură! însă puterea lor este destinată numai binelui. Rădăcinile ei sunt îngropate 
adânc în solul dragostei pure. 

Afirmaţie 

A mea este puterea universului, călăuzită pentru trezirea mea şi pentru trezirea altor suflete 
adormite! 

Rugăciune 

Ajută-mă să simt că puterea Ta trece prin venele mele, îmi străbate gândurile şi îmi aprinde 
sentimentele nobile de dragoste pentru Tine! 


37. înţelepciunea 

Adeseori auzim expresia “mai trist, dar mai înţelept”. Aceasta este marca înţelepciunii lumeşti, pe 
care oamenii o echivalează cu dezamăgirea. Pe bună dreptate, speranţele lumeşti, mai devreme sau 
mai târziu, sfârşesc cu dezamăgire şi uneori cu o mare durere. 

însă nu aşa stau lucrurile şi în cazul înţelepciunii divine! Pe calea spirituală, expresia ar trebui să fie 
“mai fericit şi mai înţelept”! Pentru că adevărata înţelepciune omenească înseamnă recunoaşterea 
cel puţin a căii care te scoate din dezamăgire, ducându-te către lumină şi adevăr. 

înţelepciunea divină este însăşi Omniştiinţa. într-o asemenea înţelepciune nu există nici o umbră de 
durere, ci doar fericire absolută, fericire infinită, fericire eternă! 

Afirmaţie 

învăţând lecţiile pe care mi le dă viaţa, evoluez către o bucurie şi o libertate tot mai mari. 

Rugăciune 

îţi sunt recunoscător, Doamne, Dumnezeule, pentru fiecare încercare pe care mi-o trimiţi. De fiecare 
dată când mă poticnesc, ajută-mă să învăţ. De fiecare dată când slăbiciunea mea omenească mă face să 
cad, ajută-mă să devin mai puternic. Ajută-mă să găsesc în spatele fiecărei dureri înţelepciunea Ta 
calmă şi reconfortantă. 


38. Bucuria 


Adevărata bucurie nu este o stare emoţională. Nu este ceea ce simţi când îţi este îndeplinită vreo 
dorinţă sau atunci când totul merge, în sfârşit, bine. Este ceva lăuntric; este ceva care ţine de suflet. La 
început, poate să fie cultivata, dar nu reacţionând emoţional la lucrurile exterioare. 

Nu te laşa purtat de valuri alternative de succes şi eşec. Nu te alătura, în entuziasmul lor, al 
cumpărătorilor şi vânzătorilor din bazarul acestei lumi. Fii calm înlăuntrul tău, statornic şi vesel în 
pofida tuturor câştigurilor şi a pierderilor din viaţă. Pe urmă, prin meditaţie calmă, profundă, 
simte bucuria sufletului. Păstrează această bucurie în toate activităţile tale. Nu o limita, las-o să 
crească, până când mica ta bucurie devine bucuria lui Dumnezeu. 

Afirmaţie 

Sunt statornic şi vesel tot timpul. Ştiu că bucuria nu există în afara mea, ci înlăuntrul meu. 


Rugăciune 

în calmul meditaţiei, în centrul păcii mele lăuntrice, ajută-mă să îţi simt prezenţa emoţională şi 
aducătoare de bucurie. 


39. încrederea în sine 


încrederea în sine, aşa cum este înţeleasă în mod normal, readuce în minte imaginile generalilor de 
armată şi a eroilor Vestului Sălbatic - oamenii care, pe scurt, ştiu să fie stăpâni pe ei înşişi. Insă 
alternativele pe care ţi le pune în faţă viaţa sunt cu mult mai complexe de obicei. 

încrederea în sine pe calea spirituală este cu totul altceva. înseamnă încredere în eul tău lăuntric, nu 
în ego. înseamnă să trăieşti înlăuntru, să trăieşti prin adevăr, nu prin opinii. înseamnă să trăieşti prin 
ceea ce vrea Dumnezeu, nu prin ceea ce vor oamenii. Prin urmare, înseamnă să trăieşti după 
credinţă, ştiind cu certitudine că, deşi omul este supus greşelilor, Dumnezeu este infailibil. 

Afirmaţie 

Trăiesc cu certitudinea adevărului lăuntric al lui Dumnezeu. în eul meu lăuntric, şi nu în opiniile 
celorlalţi sta adevărata victorie. 


Rugăciune 

Ce contează dacă oamenii mă acuză? Ce importanţă au aplauzele lor? Trăiesc pentru a fi pe placul 
Tău, Doamne, Dumnezeule, încrezător că, atunci când Tu eşti cu mine, sunt apărat, chiar şi de o hoardă 
de duşmani. 


40. Conştientizarea 


Conştientizarea devine tot mai profundă cu cât este mai concentrată asupra ei înseşi. însă, cu cât 
interesele cuiva se extind mai mult către lumea exterioară, cu atât mai subţire devine linia de 
comunicare cu conştientizarea sa. 


Atunci când conştiinţa îţi este concentrată asupra lucrurilor exterioare, atunci capătă acele 
caracteristici pe care le atribuie acestor lucruri. De exemplu, bijutierii au ochii strălucitori. Oamenii 
care nu au sentimentul valorilor spirituale au ochii morţi. Omul trebuie să înveţe să-şi mute centrul de 
atenţie de la lucrurile “de care” este conştient la cele “cu care” este conştient. Trebuie să devină mai 
conştient la “sursa” conştientizării sale, la centrul său cel mai profund: Dumnezeul. Prin aceasta 
conştientizare, bucuria faţă de lumea înconjurătoare devine de o mie de ori mai mare. 


Afirmaţie 

Văd lumea cu ochii calmului şi ai credinţei. Pentru că ştiu că, aşa cum îi văd pe ceilalţi, aşa voi 
deveni eu însumi. 

Rugăciune 

Insuflă-mi, până în miezul fiinţei mele, bucuria Ta. Ajută-mă să fiu conştient de Tine, Doamne, 
Dumnezeule, în tot ceea ce văd. 



4 1 . Gândirea pozitivă 


Devenim ceea ce gândim. Şi ceea ce gândim devin şi viaţa şi împrejurările ei. Din conştiinţa divină 
ne vin răspunsurile tuturor întrebărilor şi soluţiile tuturor problemelor. Confuzia domneşte în conştiinţa 
noastră inferioară. 


Gândeşte pozitiv în tot ceea ce faci, deoarece în acest fel te ajuţi să te armonizezi cu fluxul divin. 


Toate lucrurile armonioase şi benefice sunt atrase către cel care este armonizat lăuntric cu 


dumnezeirea. Gândirea pozitivă, combinată cu sentimentul armonizării cu divinitatea, nu este niciodată 
îngâmfată, deoarece îşi trage puterea nu din ego, ci din bucuria dumnezeiasca dinlăuntrul său. 


Afirmaţie 

Viaţa mea exterioară este reflectarea gândurilor mele interioare. Plin de bucurie dumnezeiască, exprim 
bucuria şi armonia lui Dumnezeu în tot ceea ce fac. 

Rugăciune 

Atunci când Tu eşti aproape, Doamne, Dumnezeule, problemele nu pot exista. Dă-mi puterea să Te 
port întotdeauna în inima mea. 


42. Umorul 


Un simţ al umorului bine dezvoltat este un mijloc eficient pentru a-ţi păstra simţul perspectivei pe 
parcursul încercărilor şi greutăţilor vieţii. Neluând lucrurile prea în serios îţi cultivi non-ataşamentul. 

Cu toate acestea, nu ar trebui să râzi prea mult, deoarece, astfel, mintea îşi pierde profunzimea, iar 
atitudinea ta faţă de viaţă devine superficială. Prin urmare, trebuie să dobândeşti un simţ al perspectivei 
chiar şi în ceea ce priveşte umorul. Cel mai bun mijloc pentru aceasta este să împărtăşeşti râsul cu 
Dumnezeu; să râzi cu sentimentul lăuntric al bucuriei Lui. Nu râde niciodată "de" oameni, ci "cu" ei. 
Pentru că umorul trebuie să fie generos, şi atunci toată lumea va râde alături de tine. 


Afirmaţie 

Prin râs îmi amintesc toate greşelile. Mă bucur atunci când, râzând, râd şi de mine! 

Rugăciune 

Ajută-mă, Doamne, Dumnezeule să mă bucur de comedia vieţii, cu Tine şi, aceasta să îmi 
amintească, că adevărata sănătate mintală există numai prin Tine! 



43. Constanţa 

Mulţi oameni confundă progresul cu mişcarea şi cu schimbarea exterioară. Astfel, cu cât pot să 
stârnească mai multă pulbere de entuziasm, cu atât se simt mai eficienţi! Cu cât pot să intre mai mult 
într-o stare de exuberanţă când lucrurile merg bine, cu atât mai bine, îşi imaginează ei, au mers toate. 
Iar răspunsul lor la orice cădere este să caute ceva care să le producă, din nou, o stare de exaltare. O 
asemenea viaţă este ca şi cum ai merge cu maşina pe un drum brăzdat adânc de făgaşe; mişcarea se 
desfăşoară la fel de mult în sus şi în jos cât se desfăşoară înainte. 

în cazul constanţei, progresul este o linie dreaptă, nu şerpuită. Pe de altă parte însă progresul trebuie 
să însemne înţelegere progresivă. Constanţa conferă claritate a percepţiei, care este abilitatea de a 
vedea lucrurile aşa cum sunt în realitate, nedistorsionate de dispoziţia emoţională. 


Afirmaţie 

Nu sunt impresionat de câştig şi de pierdere. în oglinda calmă a înţelegerii mele se reflectă lumina 
Ta. 

Rugăciune 

Când mă bucur, Doamne, Dumnezeule, să mă bucur întru Tine. Iar când sufăr, ajută-mă să văd 
întotdeauna prin negură lumina Ta! 



44. Acceptarea 


Una din lecţiile cele mai dificile din viaţă este să înveţi să accepţi lucrurile aşa cum sunt. Cât de 
multă energie pierdem încercând să ne dorim să fi îndepărtat inevitabilul! Dacă nu s-ar fi întâmplat 
asta!” “Dacă aş fi putut să ajung la timp!” Toţi aceştia “dacă” şi “ar fi putut fi” din viaţă ne împiedică 
să ne confruntăm în mod realist cu ceea ce se petrece. 


Acceptarea vine din cunoaşterea faptului că realitatea rezidă în noi înşine şi că tot restul este un vis. 
Acceptarea acestei unice realităţi face că tot restul să fie acceptabil. în loc să înveţi să te pui de acord 
cu o mie şi una de provocări individuale, fă efortul suprem de a-1 accepta necondiţionat pe 
Dumnezeu în inia ta. Acceptă tot ceea ce vine în viaţă ca venind numai de la El. 

Afirmaţie 

Accept cu imparţialitate calmă tot ceea ce-mi aduce viaţa. Liber în inima mea, nu sunt condiţionat de 
nici o circumstanţă exterioară. 

Rugăciune 

Aruncă lumina Ta, care destramă iluziile, asupra cotloanelor ascunse ale sentimentelor din inima 
mea, să nu-mi rămână pe undeva, fără să-mi dau seama, un loc în care să nu Te accept. Dacă greşesc, 
întăreşte-mă să-Ţi accept disciplina, căci doar în voia Ta stă fericirea pe care o caut! 



45. Deschiderea 


Deschiderea poate să fie mare virtute, dar numai când este manifestată cu discernământ. A fi deschis 
ideilor greşite sau oamenilor care ar putea să-ţi facă rău ar fi o prostie. Pentru că nu prin deschidere 
poate fi înfrântă greşeala, ci prin dragoste. 

Deschiderea minţii este o virtute atunci când se concentrează asupra dorinţei de adevăr. Deschiderea 
inimii este o virtute atunci când se concentrează pe dragostea de Dumnezeu. însă, atât mintea, cât şi 
inima au nevoie de filtre pentru a elimina ceea ce nu este adevăr şi ceea ce nu vine de la Dumnezeu. 
Putem face acest lucru cerând aprobarea prezenţei divine la orice ne-ar apărea în cale. Trebuie să fim 
permanent deschişi adevărului şi lui Dumnezeu şi totdeauna închişi sau cel puţin indiferenţi la greşeală 
şi iluzie. 


Afirmaţie 


Mintea mea este deschisă adevărului, indiferent care este sursa Iui. Afirmaţiile adevărate 
rămân valide, chiar dacă sunt aruncate la mânie. 

Rugăciune 


Mama Sfântă, fă-mă să-ţi aud annoniile pretutindeni: în paraiele şipotitoare, în cântecul 
irivighetorilor - da, până şi în vuietul traficului oraşului! în spatele tuturor zgomotelor pământeşti, fă- 
aă să aud numai vocea Ta! 


46. Vigoarea morală 


Lipsa de vigoare morală subminează voinţă şi face intelectul asemenea unui burete, gata să absoarbă 
atitudinile la modă ale momentului. Oamenii cu un intelect dezvoltat suferă adeseori de “complexul lui 
Hamlet”: imposibilitatea de a lua vreo decizie sau de a se angajă la ceva anume. îşi justifică decizia 
zicând: “Vreau să fiu drept faţă de toate părţile”. însă chiar şi o acţiune imperfectă este mai bună decât 
lipsa de acţiune. 

Când crezi ceva, ţine -te de lucrul acela! Când crezi în cineva, stai alături de omul acela! Un 
asemenea angajament personal loial este o lege superioară celei a “luării în considerare a tuturor 
părţilor”. Energia este necesară pentru a realiza orice în viaţă. Cu vigoare morală, toate lucrurile sunt 
posibile. însă, în lipsa ei, rezultatul fiecărei acţiuni este eşecul. 

Afirmaţie 

Deciziile pe care le iau în viaţa vin din lăuntrul meu, din ceea ce simt eu că este drept. Sunt devotat 
adevărului şi canalizării lui în exterior, către lume. 

Rugăciune 

Mama Sfântă, cu fiecare acţiune a voinţei mele, fă-mă să exprim vitalitatea Ta divină, adevărul Tău 
divin, perfecţiunea Ta. Ajută-mă să Te slujesc numai pe Tine sau să mor încercând! 



47. Perseverenţa 


“Loialitatea”, obişnuia să spună deseori marele meu maestru spiritual, “este prima lege a lui 
Dumnezeu”. Majoritatea oamenilor sunt nestatornici. îşi schimba slujbele, soţii sau soţiile, prietenii, 
credinţele, ideile - nu datorită vreunei evoluţii a conştientizării, ci, pur şi simplu, din lipsă de 
perseverenţa. 

Trebuie să fii loial principiilor tale şi să nu-ţi permiţi să fii stăpânit de sentimente. Să fii loial 
celorlalţi şi scopului propus în viaţa - nu din motive sentimentale, ci în numele principiului - este 
calea progresului divin. Perseverenţa poate fi dificilă, pentru că, în fiecare lucru pe care îl întreprinzi, 
exista o anumită măsură de rutină plictisitoare. Prin urmare, nu te lăsa stăpânit de simpatii şi antipatii, 
ci fă tot ceea ce trebuie să faci. Dacă este drept, nu laşa nimic să se interpună până nu închei ceea ce ţi- 
ai propus. 


Afirmaţie 

Voi termina ceea ce mi-am propus înainte să încep altceva. Cuvântul meu este legământul meu. Şi la 
fel este şi hotărârea mea. 

Rugăciune 

Cu toate că himerele distracţiei (N.B. sau altei preocupări deşarte; rătăcirii) mă cheamă să las 
deoparte şi să slăbesc hotărârea devotamentului, ţine-mă hotărât pe calea mea, Doamne, 
Dumnezeule. Scopul meu în viaţa eşti Tu! 


48. Recunoştinţa 

Recunoştinţa este modul de a oferi înapoi energie pentru energia primită. Numai hoţul ia fără să 
plătească pentru ceea ce primeşte. Iar cel care acceptă un gest de bunăvoinţă fără să răspundă cu 
recunoştinţă, ca şi cum gestul de recunoştinţă ar fi reprezentat un drept care i se cuvenea, îl înjoseşte şi 
pe cel care oferă şi pe el însuşi. îl înjoseşte pe cel care oferă deoarece lipsa lui de recunoştinţă 
insinuează faptul că gestul de bunăvoinţă a fost determinat de motive egoiste; şi se înjoseşte pe sine 
însuşi deoarece, neoferind ceva la rândul lui, întrerupe cercul creativităţii, în lipsa căruia fluxul de 
prosperitate, atât materială cât şi spirituală, este blocat. 

Nu accepta nimic înlăuntrul tău, pentru tine însuţi, ci oferă totul Iui Dumnezeu. Nu te laşa 
cumpărat prin gesturile de bunăvoinţă ale celorlalţi. Fii recunoscător, mai presus de toate, în sufletul 
tău, binecuvântându-i sau rugându-te pentru ei. Arată-ţi recunoştinţa în primul rând faţă de Dumnezeu, 
deoarece numai de la El vin toate binecuvântările adevărate. 


Afirmaţie 

îi aduc mulţumiri, celui care oferă, pentru fiecare dar şi Celui Preamărit, Care oferă şi Care Se află 
în spatele tuturor lucrurilor pe care le primesc. Recunoştinţa mea se înalţă cu slăvirea devotamentului 
către tronul Omniprezentei. 

Rugăciune 

îţi mulţumesc, Ţie, Doamne, Dumnezeule, pentru toate lucrurile cu care m-ai binecuvântat. Şi, 
mai presus de orice, îţi mulţumesc Ţie pentru dragostea Ta! 


49. Nemurirea 


Nu eşti corpul tău. Nu eşti gândurile tale, dorinţele tale, personalitatea ta schimbătoare. Corpul tău 
are o anumită vârstă, dar tu însuţi nu ai nici o vârstă! Corpul tău poate să obosească sau să nu se simtă 
bine, dar tu însuţi, sufletul neobosit, nu poţi obosi, nu poţi cunoaşte boala! 

Spune -ţi întotdeauna: “Sunt un copil al eternităţii!” Nu te laşa identificat cu forma ta exterioară, nici 
cu schimbarea, ci trăieşte în afara timpului. Identificarea noastră cu schimbarea este cea care creează 
iluzia trecerii timpului. Simte faptul că, în ciuda tuturor schimbărilor exterioare, tu, sufletul nemuritor, 
rămâi acelaşi. Insă moartea nu va fi altceva decât o nouă schimbare; nu te laşa identificat cu ea. Apoi 
când moartea va veni, te vei înalta cu eterna libertate! 


Afirmaţie 

Sunt copilul eternităţii! Nu am vârstă. Sunt spiritul neschimbător din miezul tuturor schimbărilor! 
Rugăciune 

Indiferent încotro se îndreaptă corpul meu exterior, fă-mă să simt prezenţa Ta neschimbată înlăuntrul 
meu. Oriunde m-ar duce gândurile, fă-le să se întoarcă întotdeauna, asemenea fiului rătăcitor, pentru a- 
şi găsi odihna întru Tine. 



50. Simţul practic 


Mulţi căutători spirituali şi alţi oameni mânaţi de idealuri înalte pierd din vedere necesitatea de a 
face practic idealismul lor. Mulţi chiar resping ofensaţi ideea că încearcă să pună în practică un ideal - 
ca şi cum însuşi efortul de a face acest lucru ar însemna, pe undeva, să-i reducă puritatea! 

Insă Dumnezeu nu este un visător nefolositor! Dacă universul nu ar fi fost menţinut intr-un echilibru 
perfect, atunci haosul, nu armonia, ar fi fost starea lui caracteristică. Şi noi trebuie să dăm dovadă de 
spirit practic în idealismul nostru. Viaţa, pentru a se afla într-o permanentă stare de expansiune, trebuie 
să se afle în căutarea adevărului. “Va da roade?” este întrebarea preliminară celei “Este adevărat?”. 
Testul unui ideal este valoarea sa practică. Prin spirit practic, ne maturizăm pornind de la starea de 
visare inactivă pentru a deveni emisarii adevărului. 


Afirmaţie 

Cu toate că spiritul meu se înalţă în cerurile conştiinţei, picioarele şi mâinile muncesc, aici, pe 
pământ, pentru a face adevărul real pentru toţi. 


Rugăciune 

Doamne, Dumnezeule, nu-mi lăsa gândurile să mă înalţe la norii frumoşi ai posibilităţilor imaginate 
decât dacă-mi dai şi puterea de a-mi materializa visurile! 



5 1 . Aducerea aminte de Dumnezeu 


A-ţi aduce aminte de Dumnezeu înseamnă nu numai să te gândeşti tot timpul la El, ci şi să-ţi dai 
seama că a-1 descoperi înseamnă un act de adevărata aducere aminte. Pentru că de la El am venit. Când 
norii iluziilor ni se risipesc din minte, ceea ce va rămâne va fi ceea ce a existat întotdeauna ascuns în 
spatele norilor: soarele strălucitor al conştiinţei divine! 

Nu trebuie să te încordezi, nu trebuie să te forţezi mental să te gândeşti la Dumnezeu. Trebuie să ştii 
că a fost al tău întotdeauna - mai apropiat decât cele mai apropiate gânduri şi sentimente, mai apropiat 
decât rugăciunile înşele pe care le îndrepţi către El! Nu gândi numai “despre” El; gândeşte-te “la” El! 
împărtăşeşte-ţi cu El sentimentele trecătoare, cele mai zadarnice fantezii. Vorbeşte cu El. Exersează-I 
prezenta - la început poate numai un minut pe zi, apoi câteva ore pe zi şi apoi tot timpul. 


Afirmaţie 

Voi trăi aducerea aminte a ceea ce sunt în realitate: extaz infinit! Dragoste infinită! 


Rugăciune 

Doamne, Dumnezeule, Tu eşti întotdeauna cu mine. Ajută-mă să simt, în spatele gândurilor mele, 
inspiraţia Ta; în spatele fiecărei emoţii, calmul Tău, dragostea Ta care transformă totul! 



52. Obiectivitatea 


Oamenii spun adeseori despre cinism că este însemnul realismului. De fapt, intr-un univers lipsit de 
un centru vizibil, este justificabil să-ţi formezi o înţelegere a lui pornind de la orice punct de reper care 
poate fi conceput. Totuşi, această înţelegere nu va reflecta decât cine şi ce eşti tu însuţi. Vederea din 
străfunduri duce lipsa perspectivei care poate fi dobândită numai din înălţimi. De pe vârful muntelui, 
toate lucrurile sunt vizibile la adevăratele lor proporţii. 

Străduieşte-te întotdeauna să fii un canal pentru gândurile şi aspiraţiile înalte. Nu coopera niciodată 
cu ceea ce este mărunt şi rău. Aminteşte-ţi, universul este, pentru oricare fiinţă umană, atât o oglindă 
cât şi o afirmaţie. Cel care nutreşte gânduri înalte va fi el însuşi înnobilat. 


Afirmaţie 

Voi vedea bunătatea în toate lucrurile. Voi privi lumea din jurul meu nu din adâncul legăturii cu 
materia, ci de pe înălţimile aspiraţiei spre divin. 

Rugăciune 

Doamne, Dumnezeule, universul a fost făcut după perfecţiunea imaginată de Tine. Ajută-mă să scot 
la iveală această imagine şi în alţii, binecuvântându-i întru dragostea Ta! 



Despre autor 

(din cartea Meditaţia pentru începători) 

